Спецыяны жылі небагата. Каб пракарміць шэсць ратоў, бацька — Аляксей Максімавіч — шмат працаваў. Балазе рукі ў яго былі залатыя. Таму работу па сваёй асноўнай прафесіі бондара і цесляра галава сям’і меў заўсёды. Руплівая жонка — Алена Іванаўна — вяла хатнюю гаспадарку, захоўвала, як кажуць, сямейны агмень. Круцілася як магла: выхоўвала дзяцей, ткала, прала, падымала лён, садзіла агарод, збірала ўраджай.